**Dopravný podnik Bratislava, akciová spoločnosť**

ako Kupujúci

a

**[doplniť]**

ako Predávajúci

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **RÁMCOVÁ DOHODA NA DODANIE BEZKONTAKTNÝCH ČIPOVÝCH KARIET, INICIALIZÁCIA A LICENČNÁ ZMLUVA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2024

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Milan Donoval, podpredseda predstavenstva - CTO a Mgr. Gabriela Dikošová, člen predstavenstva - CFO, kontaktná osoba pre technické veci: Eva Droppová, telefón: + 421 (0)2 5950 1479, e-mail: droppova.eva@dpb.sk, kontaktná osoba pre zmluvné veci: Mgr. Eva Krokker Boleková, telefón: +421 (0)2 5950 1129, e-mail: krokkerbolekova.eva@dpb.sk (ďalej len „**Kupujúci**”) na jednej strane; a
2. [**doplniť**], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Predávajúci**”) na druhej strane.

**Vzhľadom k tomu, že:**

1. Kupujúci má záujem o dodanie tovaru – bezkontaktných čipových kariet, ich inicializáciu a poskytnutie licencie, ktoré budú slúžiť ako nosič predplatných cestovných lístkov a elektronickej peňaženky s pamäťou a možnosťou zápisu, za účelom čoho realizoval zákazku podľa internej smernice ER 97/2017 o obstarávaní v podmienkach DPB, a.s. označenú interným číslom CP 19/2024 „**Bezkontaktné čipové karty“**;
2. Predávajúci je úspešným uchádzačom verejného obstarávania na predmet zákazky CP 19/2024 „**Bezkontaktné čipové karty**“; a
3. Zmluvné strany majú záujem upraviť si vzájomné práva a povinnosti súvisiace s dodávaním Tovaru, jeho inicializácie a poskytnutie licencie;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **BČK** znamená bezkontaktná čipová karta bližšie definovaná v Prílohe 1 Zmluvy;
3. **Kúpna cena** znamená kúpna cena za Tovar dodaný na základe objednávok podľa článku 2 bod 2.2 Zmluvy a fakturovaná podľa článku 4 Zmluvy na základe jednotkovej ceny podľa Prílohy 1 Zmluvy, jeho inicializáciu a poskytnutie licencie;
4. **Miesto plnenia** znamená Oddelenie tarifných služieb DPB, a.s., Olejkárska 1, 814 52 Bratislava;
5. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
6. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
7. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
8. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
9. **Tovar** znamená BČK bližšie špecifikovaná v Prílohe 1 Zmluvy; a
10. **Subdodávateľ** znamená fyzická alebo právnická osoba uvedená v zmluve uzatvorenej medzi Predávajúcim a Subdodávateľom, ktorá je poverená dodávaním časti Tovaru, inicializácie alebo poskytnutia licencie, pričom zoznam Subdodávateľov je uvedený v Prílohe 2 Zmluvy – Zoznam Subdodávateľov;
11. **Zákon o verejnom obstarávaní** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov;
12. **Licencia** znamená nevýhradná licencia bez akéhokoľvek vecného, časového alebo iného obmedzenia, ktorá sa vzťahuje na všetky spôsoby použitia Tovaru, ktoré vyplýva zo Zmluvy a ustanovení Autorského zákona a súhlas Predávajúceho na akékoľvek ďalšie nakladanie s Tovarom spôsobom, ktorý neodporuje Autorskému zákonu;
13. **Inicializácia** znamená proces inicializácie Tovaru, ktorá je bližšie špecifikovaná v Prílohe 1 Zmluvy**;**
14. **Zmluvná strana** znamená Kupujúci a/alebo Predávajúci.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len
		s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
15. **PREDMET ZMLUVY**
16. Predmetom Zmluvy je záväzok:
17. Predávajúceho riadne a včas dodať Kupujúcemu Inicializovaný Tovar a previesť vlastnícke právo k Inicializovanému Tovaru na Kupujúceho a poskytnúť mu Licenciu; a
18. Kupujúceho dodaný Inicializovaný Tovar prevziať a zaplatiť Predávajúcemu za Inicializovaný Tovar Kúpnu cenu;

 a to za podmienok stanovených Zmluvou.

1. Dodanie Inicializovaného Tovaru bude uskutočnené na základe čiastkových objednávok podľa potrieb Kupujúceho, **minimálne však v počte 2 500 (dvetisícpäťsto) ks BČK v rámci jednej objednávky**. **Vizuál potlače BČK predložený Kupujúcim bude záväzný minimálne pre 10 000 (desaťtisíc) ks BČK**. Takto vystavené objednávky budú podkladom pre fakturáciu podľa článku 4 Zmluvy. Objednávky budú písomné. Objednávky môže Kupujúci zaslať poštou alebo elektronickou poštou na emailovú adresu kontaktnej osoby pre technické veci Predávajúceho uvedenej v záhlaví Zmluvy. Doručením objednávky Predávajúcemu sa objednávka považuje za potvrdenú Predávajúcim.
2. Obchodovateľný finančný objem počas účinnosti Zmluvy je v celkovej výške **[doplniť] EUR (slovom: [doplniť] eur)** **bez DPH**. Uvedený finančný objem je predpokladaný a Kupujúci nie je povinný ho vyčerpať.
3. **DODANIE A PREVZATIE TOVARU, NADOBUDNUTIE VLASTNÍCKEHO PRÁVA A PODMIENKY INICIALIZÁCIE**
	1. Predávajúci sa zaväzuje zabezpečiť dodávku Inicializovaného Tovaru v množstve a akosti podľa objednávky, na Miesto plnenia a v dodacej lehote najneskôr **do 30 (tridsiatich) dní** od doručenia objednávky, pokiaľ nie je v objednávke uvedená iná lehota dodania.
	2. Predávajúci je povinný dodať len nový Inicializovaný Tovar v množstve, akosti a vyhotovení, ktoré určuje Zmluva a objednávka podľa článku 2 bod 2.2 Zmluvy a riadiť sa pokynmi Kupujúceho pri plnení predmetu Zmluvy. Predávajúci je povinný dodávať Inicializovaný Tovar v neporušených obaloch tak, aby bol Inicializovaný Tovar chránený pred poškodením pri bežnej manipulácii.
	3. Tovar pri dodaní obsahuje Inicializáciu, ktorá musí spĺňať nasledovné požiadavky:
4. Multi-aplikačné použitie BČK v dopravných systémoch Kupujúceho v súlade s požiadavkami na rýchly a vysoko bezpečný prenos dát, flexibilnú organizáciu pamäte a interoperabilitu (funkčnú spoluprácu) s existujúcou štruktúrou;
5. plnú kompatibilitu s doteraz emitovanými bezkontaktnými čipovými kartami, ktoré slúžia ako nosič predplatných cestovných lístkov a jednorazových cestovných lístkov Kupujúceho.
	1. Inicializovaný Tovar obsahuje aplikáciu, ktorá umožňuje:
6. Kupujúcemu elektronicky personalizovať BČK na jeho Hardwarových zariadeniach,
7. Držiteľovi BČK použiť elektronickú peňaženku na úhradu cestovného a použiť BČK ako nosič jednorazových cestových lístkov alebo ako nosič predplatných cestovných lístkov, resp. ich kombináciu.
	1. Dodaný Inicializovaný tovar má zabezpečenú plnú kompatibilitu v rámci predajných systémov IDS BK a umožňuje jej plné zúčtovanie v rámci týchto systémov. Zároveň dodaný Inicializovaný Tovar spĺňa technické a prevádzkové štandardy IDS BK.
	2. Kupujúci sa zaväzuje odobrať Inicializovaný Tovar od Predávajúceho v pracovných dňoch v čase od 08:00 do 14:00 hod., pričom čas jednotlivých dodávok Inicializovaného Tovaru si Zmluvné strany vopred telefonicky dohodnú. Mimo vyššie uvedeného času môže Predávajúci dodať Inicializovaný Tovar len s výslovným súhlasom Kupujúceho.
	3. Predávajúci je povinný odovzdať Kupujúcemu spolu s Inicializovaným Tovarom aj súvisiace doklady potrebné na jeho prevzatie, a to najmä:
8. kópiu objednávky; a
9. dodací list s jednotkovými cenami,
10. kryptovací klúč.
	1. Kupujúci je povinný prezrieť dodaný Inicializovaný Tovar pri jeho prevzatí. Ak počas prehliadky dodaného Inicializovaného Tovaru budú zistené podstatné vady dodaného Inicializovaného Tovaru, Kupujúci si vyhradzuje právo odmietnuť prevzatie Inicializovaného Tovaru. Inicializovaný Tovar má podstatné vady, ak:
11. vady bránia bežnému alebo zmluvne dohodnutému užívaniu Inicializovaného Tovaru; a/alebo
12. Predávajúci nedodrží dohodnutú akosť, štruktúru alebo množstvo Inicializovaného Tovaru špecifikovaného objednávkou a/alebo Zmluvou.
	1. V prípade, ak Kupujúci pri prezeraní Inicializovaného Tovaru podľa tohto článku bod 3.8 Zmluvy zistí, že viac ako 50 % dodaného Tovaru má zjavné podstatné vady, Kupujúci môže odmietnuť prevzatie celej dodávky Tovaru.
	2. Predávajúci je povinný podstatné vady Inicializovanému Tovaru podľa tohto článku bod 3.8 Zmluvy odstrániť do 2 (dvoch) Pracovných dní odo dňa, kedy si Kupujúci uplatnil právo odmietnuť prevzatie Inicializovaného Tovaru. V prípade, ak Predávajúci vady Inicializovaného Tovaru podľa predchádzajúcej vety neodstráni, Kupujúci má nárok uplatňovať si primeranú zľavu z Kúpnej ceny.
	3. Vlastnícke právo k Inicializovanému Tovaru prechádza na Kupujúceho okamihom riadneho prevzatia Inicializovaného Tovaru Kupujúcim bez výhrad podľa tohto článku bod 3.12 Zmluvy, ak nedošlo zo strany Kupujúceho k odmietnutiu prevzatia Inicializovaného Tovaru podľa tohto článku bodu 3.8 Zmluvy. V prípade odmietnutia prevzatia Inicializovaného Tovaru zo strany Kupujúcim podľa tohto článku bod 3.8 Zmluvy zostáva Inicializovaný Tovar vo vlastníctve Predávajúceho až do doby, kým Predávajúci neodstráni prekážku, ktorá bráni Kupujúcemu riadne prevziať Inicializovaný Tovar. Predávajúci sa zaväzuje udeliť Kupujúcemu Licenciu na používanie Inicializovaného Tovaru podľa článku 11 Zmluvy.
	4. Kupujúci prevzatie Inicializovaného Tovaru bez výhrad potvrdí na dodacom liste.
13. **KÚPNA CENA A PLATOBNÉ PODMIENKY**
14. Kupujúci je povinný zaplatiť Predávajúcemu za Inicializovaný Tovar Kúpnu cenu.
15. Kúpna cena je stanovená v súlade so zákonom č. 18/1996 Z. z. o cenách v znení neskorších predpisov, je konečná s výnimkou bodu 4.7 tohto článku Zmluvy, bez možnosti doúčtovania ďalších nákladov, pričom zahŕňa aj náklady na dopravu, balenie a inicializáciu, pričom v cene Tovaru je započítané aj udelenie nevýhradnej Licencie na kryptovacom kľúči. Pri DPH sa bude postupovať podľa osobitných predpisov. Jednotková cena Inicializovaného Tovaru uvedená v Prílohe 1 Zmluvy je počas účinnosti Zmluvy nemenná smerom nahor.
16. Právo na zaplatenie Kúpnej ceny vzniká Predávajúcemu riadnym dodaním Inicializovaného Tovaru bez výhrad na základe čiastkových objednávok Kupujúceho podľa článku 2 bod 2.2 Zmluvy. Predávajúci je oprávnený na základe príslušného dodacieho listu vystaviť Kupujúcemu faktúru na Kúpnu cenu za dodaný Inicializovaný Tovar, ktorú Predávajúci spolu s kópiou príslušnej objednávky a potvrdenom dodacom liste bez výhrad doručí Kupujúcemu.
17. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve
v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná Kupujúcim a k faktúre bude pripojená príslušná objednávka a dodací list. V prípade, ak faktúra nebude spĺňať tieto náležitosti, je Kupujúci oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Kupujúceho, je Kupujúci oprávnený vrátiť faktúru Predávajúcemu na prepracovanie. Nová lehota splatnosti začína plynúť okamihom doručenia opravenej faktúry Kupujúcemu.
18. Kúpna cena je splatná do **60 (šesťdesiat) dní** odo dňa doručenia faktúry. Ak deň splatnosti Kúpnej ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
19. Kúpna cena sa považuje za zaplatenú dňom odpísania fakturovanej sumy vo výške Kúpnej ceny z účtu Kupujúceho na účet Predávajúceho uvedený v záhlaví Zmluvy.
20. Zmluvné strany sa dohodli, že Kúpnu cenu je možné v súlade s § 18 ods. 1 písm. a) zákona č. 343/2015 Z. z. o verejnom obstarávaní v znení neskorších predpisov upraviť dodatkom k Zmluve, ak dôjde k zmene cien vstupov, ktoré majú podstatný vplyv na plnenie predmetu Zmluvy, a to o priemernú infláciu, resp. defláciu meranú bázickým indexom spotrebiteľských cien za obdobie od predloženia ponuky Predávajúcim do verejného obstarávania, výsledkom ktorého je táto Zmluva, resp. od poslednej úpravy cien na základe tohto bodu Zmluvy, ak už bola indexačná doložka v zmysle tohto bodu Zmluvy počas trvania Zmluvy aplikovaná. Skutočnosti, ktoré odôvodňujú zmenu ceny podľa tohto bodu Zmluvy, musí v prípade návrhu na zmenu cien preukázať Zmluvná strana, ktorá zmenu navrhuje.
21. **ZODPOVEDNOSŤ ZA VADY INICIALIZOVANÉHO TOVARU, ZÁRUKA ZA AKOSŤ A REKLAMÁCIE**
22. Predávajúci preberá záruku za to, že Inicializovaný Tovar má v dobe jeho odovzdania Kupujúcemu zmluvne dohodnuté vlastnosti, a že nemá také vady, ktoré by bránili jeho využitiu na bežný alebo zmluvne dohodnutý účel. Predávajúci taktiež preberá záruku za to, že Inicializovaný Tovar počas záručnej lehoty bude mať vlastnosti stanovené Zmluvou, osobitnými právnymi predpismi, normami STN a nebude mať také vady, ktoré by bránili jeho využitiu na bežný alebo zmluvne dohodnutý účel.
23. Záručná doba poskytnutá Predávajúcim **je 24 (dvadsaťštyri) mesiacov** a začína plynúť odo dňa riadneho odovzdania a prevzatia Inicializovaného Tovaru podľa článku 3 bod 3.12 Zmluvy. Záručná doba neplynie po dobu, po ktorú Kupujúci nemôže užívať Inicializovaný Tovar pre jeho vady, za ktoré zodpovedá Predávajúci.
24. Predávajúci preberá záruku za akosť Inicializovaného Tovaru podľa § 429 a nasl. Obchodného zákonníka a zodpovedá za vady Inicializovaného Tovaru podľa § 422 a nasl. Obchodného zákonníka.
25. Nebezpečenstvo škody na Inicializovanom Tovare prechádza na Kupujúceho riadnym prevzatím Inicializovaného Tovaru bez výhrad podľa článku 3 bod 3.12 Zmluvy.
26. Reklamáciu a jej špecifikáciu uplatní Kupujúci u Predávajúceho ihneď po zistení, že dodaný Inicializovaný Tovar vykazuje vady nekvality, a to písomnou formou v zmysle článku 9 Zmluvy, na tlačive označenom ako „Oznámenie o reklamácii“.
27. Prípadné reklamácie skrytých vád alebo vád zistených až pri používaní Inicializovaného Tovaru je Kupujúci povinný uplatniť u Predávajúceho reklamačným listom (na tlačive označenom ako „Oznámenie o reklamácii“) alebo elektronickou poštou bezodkladne od ich zistenia, najneskôr do konca záručnej doby. Reklamácia uplatnená elektronickou poštou musí byť následne doložená písomným originálom zaslaným po uplatnení si reklamácie elektronickou poštou na adresu Predávajúceho uvedenej v záhlaví Zmluvy alebo na inú písomne oznámenú adresu, v ktorej Kupujúci uvedie číslo faktúry, resp. dodacieho listu a dôvod reklamácie.
28. Reklamáciu posúdia spoločne zástupcovia Zmluvných strán, pričom Predávajúci najneskôr do 2 (dvoch) Pracovných dní od uplatnenia reklamácie vydá písomné stanovisko o spôsobe vybavenia reklamácie. Ak sa Predávajúci v tejto lehote nevyjadrí, Kupujúci bude považovať reklamáciu za uznanú.
29. V prípade uznanej reklamácie sa Predávajúci zaväzuje vadné plnenie vysporiadať na vlastné náklady do 5 (piatich) Pracovných dní od uznania reklamácie.
30. V prípade sporu o zodpovednosť za vadu sa Predávajúci zaväzuje vadné plnenie vysporiadať na vlastné náklady
v lehote podľa tohto článku bodu 5.8 Zmluvy. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.
31. V prípade, ak Predávajúci neprevezme od Kupujúceho reklamovaný Inicializovaný Tovar, Kupujúci je oprávnený zaslať tento Inicializovaný Tovar Predávajúcemu na jeho náklady, pričom náklady na poštovné vrátane poistenia zásielky je Predávajúci povinný uhradiť na výzvu Kupujúceho do 5 (piatich) Pracovných dní odo dňa doručenia výzvy na ich úhradu spolu s kópiou dokladov preukazujúcich uhradené poštovné a poistné. V prípade, ak Predávajúci neuhradí Kupujúcemu náklady spojené s uplatnením reklamácie podľa tohto bodu tohto článku Zmluvy, Kupujúci je oprávnený započítať si tieto náklady voči najbližšej faktúre Predávajúceho.
32. **VYHLÁSENIA A ZÁRUKY**
33. Predávajúci vyhlasuje a ubezpečuje Kupujúceho, že ku dňu podpisu Zmluvy Predávajúcim:

1. osoba konajúca za Predávajúceho je v plnom rozsahu oprávnená dojednať, uzavrieť a podpísať Zmluvu
a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Inicializovaného Tovaru, a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Predávajúcim nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
5. je zapísaný v Registri partnerov verejného sektora, pokiaľ sa na neho takáto povinnosť vzťahuje.
6. Predávajúci vyhlasuje a ubezpečuje Kupujúceho, že ku dňu odovzdania Tovaru Kupujúcemu:
7. je výlučným vlastníkom Tovaru;
8. je oprávnený udeliť Kupujúcemu nevýhradnú Licenciu na Inicializovaný Tovar;
9. Tovar nie je zaťažený žiadnym záložným, zádržným ani predkupným právom;
10. neuzatvoril žiadnu zmluvu alebo dohodu a ani nedá návrh na uzavretie takej zmluvy alebo dohody,
na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
11. Tovar nie je predmetom žiadnej uzatvorenej nájomnej, kúpnej, resp. inej zmluvy, na základe ktorej akejkoľvek tretej osobe vznikne, resp. môže vzniknúť vlastnícke právo k Tovaru, resp. akékoľvek iné právo, na základe ktorého tretia osoba môže, resp. bude môcť Tovar držať, užívať alebo s ním akýmkoľvek spôsobom nakladať a ani nie je predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
12. Tovar je nový, funkčný, nepoužívaný a nepoškodený a nachádza sa v stave umožňujúcom jeho užívanie
na obvyklý účel;
13. Tovar nie je postihnutý exekúciou alebo predmetom uspokojenia záložného práva predajom zálohu na dražbe podľa zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. [323/1992 Zb.](https://www.slov-lex.sk/pravne-predpisy/SK/ZZ/1992/323/) o notároch a notárskej činnosti (Notársky poriadok) v znení neskorších predpisov;
14. k Tovaru nie sú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Kupujúceho;
15. neexistujú právne a faktické prekážky, ktoré by znemožňovali užívanie Tovaru;
16. oboznámil Kupujúceho so všetkými právnymi vzťahmi týkajúcimi sa Tovaru a všetky tieto vzťahy sú pravdivé;
17. Tovar nemá žiadne vady, na ktoré by mal Kupujúci osobitne upozorniť; a
18. odovzdáva Kupujúcemu spolu s Tovarom všetky doklady vzťahujúce sa k Tovaru.
19. Predávajúci berie na vedomie, že ak by Kupujúci mal v čase podpisovania Zmluvy vedomosť o tom, že ktorékoľvek z vyhlásení Predávajúceho uvedené v tomto článku, v bodoch 6.1 a 6.2 Zmluvy je nepravdivé, Zmluvu by neuzatvoril, nakoľko uvedené vyhlásenia Kupujúci považuje za skutočnosti, ktoré si vymienil.
20. Pokiaľ sa preukáže, že ktorékoľvek z vyhlásení Predávajúceho uvedených v tomto článku bode 6.1 a bode 6.2 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Predávajúceho, zaväzuje sa Predávajúci nahradiť škodu, ktorá vznikne Kupujúcemu v dôsledku skutočností, ktoré sú obsahom tohto vyhlásenia.
21. Kupujúci vyhlasuje a ubezpečuje Predávajúceho, že ku dňu podpisu Zmluvy Kupujúcim:
22. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
23. osoby konajúce za Kupujúceho sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
24. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na kúpu Tovaru,
a riadne plní všetky povinnosti, porušenie ktorých by mohlo viesť k jeho zrušeniu.
25. **SUBDODÁVATELIA**
26. Predávajúci nesmie predmet Zmluvy ako celok odovzdať na dodanie inému subjektu. Časť predmetu Zmluvy je Predávajúci oprávnený odovzdať na dodanie Subdodávateľovi.
27. Každá zmluva, na základe ktorej Predávajúci poverí tretiu stranu dodaním časti Inicializovaného Tovaru a/alebo Tovaru sa považuje za zmluvu so Subdodávateľom. Predávajúci je pred uzatvorením zmluvy so Subdodávateľom, ktorý nie je uvedený v Prílohe 2 Zmluvy povinný získať predchádzajúci písomný súhlas Kupujúceho. V písomnej žiadosti o udelenie súhlasu Kupujúceho je Predávajúci povinný uviesť časť Inicializovaného Tovaru a/alebo Tovaru, ktoré by mal dodať Subdodávateľ a presnú identifikáciu Subdodávateľa. Kupujúci písomne upovedomí Predávajúceho o svojom rozhodnutí v lehote do 5 (piatich) dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
28. Predávajúci zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Predávajúceho. Súhlas Kupujúceho s uzatvorením akejkoľvek zmluvy so Subdodávateľom a ani jej uzatvorenie nezbavuje Predávajúceho žiadneho z jeho záväzkov vyplývajúcich zo Zmluvy.
29. Ak Kupujúci zistí, že Subdodávateľ nie je schopný plniť si svoje záväzky, môže od Predávajúceho okamžite požadovať náhradu za tohto Subdodávateľa alebo aby Predávajúci sám začal dodávať časť Inicializovaného Tovaru a/alebo Tovaru dodávaného týmto Subdodávateľom.
30. Časť Inicializovaného Tovaru a/alebo Tovaru, ktorého dodaním poveril Predávajúci na základe zmluvného vzťahu Subdodávateľa, nesmie byť zverená Subdodávateľom tretej osobe.
31. Každé poverenie tretej strany dodávaním časti Inicializovaného Tovaru a/alebo Tovaru a každá zmena Subdodávateľa bez predchádzajúceho písomného súhlasu Kupujúceho sa považuje za podstatné porušenie Zmluvy a Kupujúci je oprávnený od Zmluvy odstúpiť. Predávajúci je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
32. **SANKCIE**
33. V prípade, ak sa Predávajúci dostane do omeškania so splnením svojej povinnosti dodať Inicializovaný Tovar Kupujúcemu včas, Kupujúci je oprávnený požadovať od Predávajúceho zaplatenie zmluvnej pokuty vo výške 100,- EUR (slovom: sto eur) za každý začatý deň omeškania.
34. V prípade omeškania Kupujúceho so zaplatením faktúry je Predávajúci oprávnený požadovať od Kupujúceho uhradenie úrokov z omeškania vo výške 0,022 % z dlžnej čiastky za každý deň omeškania.
35. V prípade, ak sa Predávajúci dostane do omeškania so splnením svojej povinnosti odstrániť vady Inicializovaného Tovaru podľa článku 5 bodu 5.8 Zmluvy, Kupujúci je oprávnený požadovať od Predávajúceho zaplatenie zmluvnej pokuty vo výške 50,- EUR (slovom: päťdesiat eur) za každý začatý deň omeškania.
36. V prípade, ak Predávajúci poruší povinnosť v zmysle Zmluvy, porušenie ktorých zároveň zakladá právo Kupujúceho odstúpiť od Zmluvy, Kupujúci má právo za porušenie týchto povinností požadovať od Predávajúceho zmluvnú pokutu vo výške 35 % z obchodovateľného objemu podľa článku 2 bod 2.3 Zmluvy.
37. V prípade porušenia ktorejkoľvek z povinností týkajúcej sa Subdodávateľov alebo ich zmeny (napr. neoznámenie zmeny Subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) Zákona o verejnom obstarávaní alebo využitie subdodávateľa, ktorý nespĺňa podmienky podľa § 41 ods.1 písm. b) Zákona o verejnom obstarávaní) alebo povinnosť podľa § 11 ods. 1 Zákona o verejnom obstarávaní v prípade Subdodávateľa, ktorý má povinnosť zapisovať sa do Registra partnerov verejného sektora, má Kupujúci právo:
	* 1. požadovať od Predávajúceho uhradenie zmluvnej pokuty vo výške 1 000,- EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane; a zároveň
		2. odmietnuť plnenie, resp. vrátiť poskytnuté plnenie subdodávateľom Predávajúceho, ktorý nebol písomne schválený Kupujúcim podľa článku 7 bod 7.2 Zmluvy.
38. Povinnosť, splnenie ktorej bolo zaistené zmluvnou pokutou, je Predávajúci povinný plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo Kupujúceho na náhradu vzniknutej škody.
39. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa Predávajúci zaväzuje uhradiť Kupujúcemu najneskôr do 10 (desiatich) Pracovných dní odo dňa doručenia výzvy na zaplatenie zmluvnej pokuty zo strany Kupujúceho Predávajúcemu.
40. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa §373 a nasl. Obchodného zákonníka.
41. **KOMUNIKÁCIA**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
42. v deň doručenia zásielky, ak bola zásielka doručená osobne alebo kuriérnou službou; alebo
43. 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
44. v deň odoslania e-mailu, ak bol e-mail odoslaný v ktorýkoľvek Pracovný deň, v ostatných prípadoch v najbližší Pracovný deň nasledujúci po dni odoslania e-mailu, ak sa Zmluvné strany nedohodli inak..
	1. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
45. **TRVANIE A ZÁNIK ZMLUVY**
46. Zmluva sa **uzatvára** na dobu určitú, a to:
47. **na 24 (dvadsaťštyri) mesiacov** odo dňa účinnosti Zmluvy; alebo
48. do vyčerpania obchodovateľného finančného objemu podľa článku 2 bod 2.3 Zmluvy,

podľa toho, ktorá z vyššie uvedených skutočností nastane skôr. V prípade, že nedôjde k vyčerpaniu obchodovateľného objemu podľa článku 2 bod 2.3 Zmluvy počas 24 (dvadsiatichštyroch) mesiacov odo dňa účinnosti Zmluvy, môže byť Zmluva na návrh Kupujúceho predĺžená do vyčerpania obchodovateľného objemu. Zmluva bude predĺžená podľa predchádzajúcej vety uzatvorením písomného dodatku k Zmluve.

1. Zmluva môže byť ukončená aj skôr ako je uvedené v bode 10.1 tohto článku Zmluvy, a to jednostranným odstúpením od Zmluvy, jednostranným vypovedaním Zmluvy Kupujúcim alebo písomnou dohodou Zmluvných strán.
2. Odstúpiť od Zmluvy môžu zmluvné strany pri podstatnom porušení zmluvného záväzku a v ostatných prípadoch uvedených v Zmluve alebo v zákone.
3. Za podstatné porušenie Zmluvy Kupujúci považuje prípady, ak:
4. Predávajúci nedodrží dodaciu lehotu podľa článku 3 bod 3.1 Zmluvy;
5. Dodaný Inicializovaný Tovar nebude zodpovedať vlastnostiam dohodnutým v Zmluve a/alebo objednávke, a ak Predávajúci nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave a/alebo určené opatrenia k náprave;
6. Predávajúci opakovane nevybaví reklamácie v lehote dohodnutej v článku 5 bod 5.8 Zmluvy, a ak Predávajúci nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave a/alebo určené opatrenia k náprave; a/alebo
7. sa niektoré z vyhlásení Predávajúceho podľa článku 6 bodu 6.1 a/alebo 6.2 Zmluvy ukáže ako nepravdivé. Predávajúci poruší ktorúkoľvek z povinností týkajúcej sa Subdodávateľov alebo ich zmeny podľa Zákona o verejnom obstarávaní a/alebo podľa článku 7 Zmluvy; a/alebo
8. okamihom udelenia Licencie nebude nositeľom všetkých osobnostných a majetkových práv k Dielu ako k autorskému dielu tak ako je uvedené v článku 11 bod 11.7 Zmluvy.
9. Kupujúci má taktiež právo odstúpiť od Zmluvy, ak Predávajúci/Subdodávateľ v čase uzavretia Zmluvy nebol zapísaný v Registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) Zákona o verejnom obstarávaní.
10. Za podstatné porušenie Zmluvy Predávajúci považuje prípad, ak sa niektoré z vyhlásení Kupujúceho podľa článku 6 bodu 6.5 Zmluvy ukáže ako nepravdivé.
11. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
12. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
13. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
14. Zmluvu môže Kupujúci vypovedať aj bez udania dôvodu zaslaním písomnej výpovede Predávajúcemu, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Predávajúcemu. Objednávky potvrdené Zmluvnými stranami pred dátumom odoslania výpovede Predávajúcemu zostávajú platné a budú vybavené podľa Zmluvy.
15. Zmluva zaniká aj na základe písomnej dohody Zmluvných strán.
16. **UDELENIE LICENCIE**
	1. Predávajúci priamo Zmluvou udeľuje Kupujúcemu v súlade s § 65 a nasl. Autorského zákona licenciu na použitie softvéru v Tovare. Predávajúci udeľuje licenciu Kupujúcemu na kryptovacom kľúči.
	2. Licenciou podľa tohto článku bod 11.1 Zmluvy sa rozumie nevýhradná licencia bez akéhokoľvek vecného, časového, alebo iného obmedzenia, ktorá sa vzťahuje na všetky známe spôsoby použitia Tovaru, ktoré vyplývajú zo Zmluvy a ustanovení Autorského zákona. Súčasťou tejto licencie je aj súhlas Predávajúceho na akékoľvek ďalšie nakladanie s Tovarom spôsobom, ktorý neodporuje Autorskému zákonu a tejto Zmluve. Licencia je udelená výlučne v územnom rozsahu Slovenskej republiky.
	3. Predávajúci týmto udeľuje súhlas na použitie rozmnoženiny aplikácie výhradne na Inicializovanom Tovare dodaného Predávajúcim a výlučne v súlade s účelom tejto Zmluvy, to znamená, na vydanie Inicializovanej BČK s aplikáciou Držiteľovi a na využitie aplikácie Držiteľom na cestovanie vo verejnej osobnej doprave v Slovenskej republike.
	4. Kupujúci je oprávnený postúpiť licenciu k aplikácii tretím osobám bez predchádzajúceho písomného súhlasu Predávajúceho.
	5. Zmluvné strany sa dohodli, že k udeleniu licencie dochádza momentom riadneho odovzdania a prevzatia Tovaru podľa článku 3 bod 3.12 Zmluvy.
	6. Zmluvné strany sa dohodli, že odmena za udelenie licencie je zahrnutá v Kúpnej cene a Predávajúci je povinný udeliť licenciu na kryptovací kľúč.
	7. Predávajúci týmto vyhlasuje, že v momente udelenia licencie je oprávnený udeliť Kupujúcemu takýto súhlas.
17. **ZÁVEREČNÉ USTANOVENIA**
18. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
19. Práva a povinnosti zo Zmluvy prechádzajú na právnych nástupcov Zmluvných strán. Predávajúci môže svoje pohľadávky voči Kupujúcemu vyplývajúce zo Zmluvy postúpiť len s predchádzajúcim písomným súhlasom Kupujúceho.
20. Zmluvné strany sa dohodli, že vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
21. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
22. Zmluvné strany sa dohodli, v rozsahu v akom to právne predpisy pripúšťajú, že vylučujú právo Predávajúceho započítať bez súhlasu Kupujúceho akúkoľvek svoju pohľadávku voči Kupujúcemu oproti akejkoľvek pohľadávke Kupujúceho voči Predávajúcemu.
23. Zmluvné strany sa dohodli, že Kupujúci môže kedykoľvek započítať pohľadávku, ktorú má voči Predávajúcemu proti akejkoľvek pohľadávke (bez ohľadu na to, či je v čase započítania splatná alebo nie), ktorú má Predávajúci voči Kupujúcemu. Ak sú započítavané pohľadávky denominované v rôznych menách, Kupujúci je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
24. Kupujúci podpisom Zmluvy akceptuje Subdodávateľov Predávajúceho, ktorých uviedol v zozname Subdodávateľov, ktorí majú v Registri partnerov verejného sektora podľa § 11 Zákona o verejnom obstarávaní zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie dodávať Tovar preukazuje vo vzťahu k tej časti predmetu zákazky, ktorú má Subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 2 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Predávajúci v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
25. Predávajúci je povinný bezodkladne oznámiť Kupujúcemu akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v Registri partnerov verejného sektora podľa § 11 Zákona o verejnom obstarávaní, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie dodávať Tovar preukazuje vo vzťahu k tej časti predmetu zákazky, ktorú má Subdodávateľ plniť. Predávajúci je povinný Kupujúcemu najneskôr piatich (5) Pracovných dní pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Predávajúci v úmysle zadať Subdodávateľovi, konkrétnu časť Tovaru, ktorý má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní.
26. Zmluvu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných Zmluvnými stranami.
27. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
28. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné.
Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
29. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
30. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Kupujúci dostane 2 (dva) jej rovnopisy a Predávajúci dostane 1 (jeden) jej rovnopis.

Prílohy:

Príloha 1 - Špecifikácia Tovaru a jednotková cena

Príloha 2 – Zoznam subdodávateľov

**PRÍLOHA 1**

**ŠPECIFIKÁCIA TOVARU A JEDNOTKOVÉ CENY**

Predmetom je dodanie BČK typu MIFIRE DESFIRE EV1, ktoré budú slúžiť ako nosič predplatných cestovných lístkov a elektronickej peňaženky, s pamäťou a možnosťou zápisu, elektronicky inicializované pre potreby DPB, a.s. v rámci IDS BK, plne dispozičné (kompatibilné), špeciálne kryptované, založené na otvorených štandardoch pre bezdrôtové rozhranie a pre šifrovacie metódy, s jedinečným sériovým číslom (SNR). Multifunkčné použitie BČK v dopravných systémoch DPB, a.s. v súlade s požiadavkami na rýchly a vysoko bezpečný prenos dát do existujúcej infraštruktúry.

Predávajúci sa zaväzuje dodávať bezkontaktné čipové karty typu MIFIRE DESFIRE EV1, s jednostrannou ofsetovou potlačou 4/0 CMYK podľa vizuálu potlače predloženej Objednávateľom, vrátane dopravy a poistenia, ktoré slúžia ako nosič predplatných cestovných lístkov a elektronickej peňaženky, pričom ich Kupujúci môže využiť aj na ďalšie systémy ovládané kartou – prístupový, dochádzkový, stravovací a pod.

Kľúčové vlastnosti MIFARE DESFire EV1:

* plne kompatibilný s ISO 14443A 1-4
* 2/4/8 Kbytes EEPROM s rýchlym programovaním
* bezpečný, vysokorýchlostný príkazový súbor
* flexibilná súborová štruktúra
* jedinečné seriálové 7 bytové číslo (ISO kaskádová úroveň 2)
* integrita dát: CRC a načítavanie bitov na fyzickej vrstve
* otvorený DES/2K3DES/3K3DES/AES kryptovací algoritmus ako súčasť hardwaru
* dostupnosť v moduloch MOA4 alebo 8 “ (pílený alebo vytlačený wafer – podľa typu technológie)

Podrobné požadované technické parametre sú uvedené nižšie v bode č. 1 a v bode č. 2.

1. **Čipová karta Mifare DESFire EV1**

Bezkontaktná čipová karta MF3 IC D41 (obchodný názov MIFARE DESFire EV1 4 kB) je určená pre poskytovateľov, ktorí chcú kombinovať a podporovať viac aplikácií na jednej bezkontaktnej inteligentnej karte. Je plne v súlade s požiadavky na rýchly a bezpečný prenos údajov, flexibilnú organizáciu pamäte a interoperabilitu s existujúcou infraštruktúrou.

Bezkontaktná čipová karta MIFARE DESFire EV1 je vhodná pre rýchle a bezpečné riešenia v oblasti

* moderná verejná doprava
* prístupové systémy
* verejná správa
* mikroplatby v uzavretom platobnom systéme
* vernostné systémy

Základné vlastnosti karty MIFARE DESFire EV1

* Pamäť
	+ veľkosť EEPROM [Byte]
		- MF3 IC D41 4096
	+ počet zápisových cyklov 500 000
	+ doba uchovania dát [roky] 10
* Organizácia pamäte
	+ organizácia pamäte flexibilný súborový systém
	+ počet aplikácií max 28
	+ počet súborov v aplikácii max 32
	+ typy súborov štandardný, záložný, hodnotový, lineárny, cyklický
	+ identifikátor aplikácie 3 byte AID
* RF interface
	+ prenos dát bezkontaktný prenos
	+ napájanie RF pole antény čítačky (bez batérie)
	+ protokol ISO/IEC 14443A-4
	+ frekvencia [MHz] 13,56
	+ komunikačná rýchlosť [kbit/s] 106, 212, 424, 848
	+ komunikačná vzdialenosť [mm] do 100
* Práca s dátami
	+ autentifikácia vzájomná autentifikácia
	+ antikolízny mechanizmus áno
	+ integrita dát 16/32 bit CRC na fyzickej vrstve
	+ protokol ISO/IEC 7816-3 APDU
	+ príkazy ISO/IEC 7816-4
	+ transakčnosť operácii s dátami áno
* Bezpečnosť
	+ jedinečné výrobné číslo [Byte] 7
	+ možnosť použiť náhodné ID áno
	+ vzájomná trojcestná autentifikácia áno
	+ autentifikácia podľa ISO/IEC 7816-4 áno
	+ generátor náhodných čísiel áno
	+ prístupové kľúče 1 master kľúč karty

max 14 kľúčov pre aplikáciu

* + prístupové práva nastaviteľné pre každý súbor
	+ DES/2K3DES/3K3DES HW koprocesor
	+ AES HW koprocesor
* Certifikácia
	+ certifikácia CC EAL 4+
1. **Inicializácia čipovej karty Mifare DESFire EV1**

**Inicializácia kariet** je vytvorenie aplikácií na čipovej karte (vrátane dopravnej aplikácie) a ich zabezpečenie proti zneužitiu, proces nastavenia počiatočných hodnôt a otestovanie funkčnosti čipovej karty. Ide o proces nevyhnutný pre elektronickú autorizáciu držiteľa karty a pre použitie čipových kariet v akceptačných zariadeniach vydavateľa karty a dopravcu.

**Kľúč** je dátová štruktúra (dáta a algoritmus), ktorá slúži na zabezpečenie elektronických dát na karte voči neoprávnenému použitiu. Kľúče sa na kartu nahrávajú v procese inicializácie kariet.

**Prístupový kľúč** je kľúč, ktorý umožňuje autentifikáciu pre čítanie a/alebo zápis dát na kartu.

**Šifrovací kľúč** je kľúč, ktorý umožňuje šifrovať dáta, ktoré sa zapisujú na kartu a dešifrovať dáta, ktoré sa vyčítajú z karty.

**Podpisovací kľúč** je kľúč, ktorý umožňuje podpísať dáta, ktoré sa zapisujú na kartu a overiť podpis dát, ktoré sa vyčítajú z karty.

**Kryptografická operácia** je operácia šifrovania, dešifrovania, autentifikácia, podpisovanie, overovanie podpisu, generovanie kľúčov a pod.

**Hardvérový bezpečnostný modul** (Hardware Security Module, HSM) je zariadenie, ktoré slúži ako bezpečné úložisko prístupových, šifrovacích a podpisovacích kľúčov. Bezpečné úložisko kľúčov znamená, že tieto kľúče nesmú opustiť bezpečné úložisko v otvorenom tvare. Všetky kryptografické operácie sa musia vykonávať vnútri HSM. Na tento účel HSM obsahuje špecializované, dostatočne výkonné hardvérové kryptoprocesory ako aj ďalšie komponenty, zabezpečujúce toto úložisko dát.

**Technické požiadavky na inicializáciu dopravných kariet:**

* inicializácia dopravnej karty musí byť realizovaná takým spôsobom, aby všetky kryptografické operácie vykonávané počas inicializácie kariet spĺňali požiadavky informačnej bezpečnosti, t.j. takým spôsobom, aby žiadny prístupový, šifrovací alebo podpisovací kľúč nikdy neopustil hardvérové prostredie bezpečného úložiska kľúčov (HSM) v otvorenom tvare
* technické riešenie inicializačného pracoviska na platforme HSM je certifikované nezávislou certifikačnou autoritou

**Inicializovaná dopravná karta musí spĺňať nasledovné požiadavky:**

* multi-aplikačné použitie čipových kariet v dopravných systémoch objednávateľa v súlade s požiadavkami na rýchly a vysoko bezpečný prenos dát, flexibilnú organizáciu pamäte a interoperabilitu (funkčnú spoluprácu) s existujúcou infraštruktúrou
* plná kompatibilita s doteraz emitovanými bezkontaktnými čipovými kartami, ktoré slúžia ako nosič predplatných cestovných lístkov a jednorazových cestovných lístkov objednávateľa

|  |  |
| --- | --- |
| **Názov** | **Cena za kus** **v EUR bez DPH** |
| Bezkontaktná čipová karta typu MIFIRE DESFIRE EV1 s jednostrannou ofsetovou potlačou 4/0 CMYK. | **[doplniť]** |

**PRÍLOHA 2**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za Subdodávateľa (meno, priezvisko, trvalý pobyt, dátum narodenia)** |
| **[doplniť]** | **[doplniť]** | **[doplniť]** | **[doplniť]** | **[doplniť]** | **[doplniť]** |

**PODPISY ZMLUVNÝCH STRÁN**

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Milan Donoval

Funkcia: podpredseda predstavenstva - CTO

Meno: Mgr. Gabriela Dikošová

Funkcia: člen predstavenstva – CFO

V [doplniť] dňa \_\_\_\_\_\_\_\_\_\_\_\_\_\_

[**doplniť**]

Meno: [doplniť]

Funkcia: [doplniť]